《贺清源太保王延彬》
唐代·徐夤

蕊珠宫里谪神仙，八载温陵万户闲。心地阔于云梦泽，

官资高户太行山。姜牙兆寄熊罴内，陶侃文成掌握间。

应笑清溪旧门吏，年年扶病掩柴关。

武荣江畔荫祥云，宠拜天人庆郡人。五色鹤绫花上敕，

九霄龙尾道边臣。英雄达处谁言命，富贵来时自逼身。

更待春风飞吉语，紫泥分付与陶钧。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。